CELEX: 62011CN0655
Language: sk
Date: 2011-12-20 00:00:00
Title: Vec C-655/11 P: Odvolanie podané 20. decembra 2011 : Seven for all mankind LLC proti rozsudku Všeobecného súdu (šiesta komora) zo 6. októbra 2011 vo veci T-176/10, Seven SpA/Úrad pre harmonizáciu vnútorného trhu (ochranné známky a vzory)

3.3.2012   
            
            
               SK
            
            
               Úradný vestník Európskej únie
            
            
               C 65/7
            
         Odvolanie podané 20. decembra 2011: Seven for all mankind LLC proti rozsudku Všeobecného súdu (šiesta komora) zo 6. októbra 2011 vo veci T-176/10, Seven SpA/Úrad pre harmonizáciu vnútorného trhu (ochranné známky a vzory)
   (Vec C-655/11 P)
   2012/C 65/14
   Jazyk konania: angličtina
   
      Účastníci konania
   
   
      Odvolateľka: Seven for all mankind LLC (v zastúpení: A. Gautier-Sauvagnac, advokát)
   
      Ďalší účastník konania: Úrad pre harmonizáciu vnútorného trhu (ochranné známky a vzory)
   
      Návrhy odvolateľky
   
   
               —
            
            
               zrušiť rozsudok Všeobecného súdu Európskej únie zo 6. októbra 2011, oznámený 7. októbra 2011 (vec T-176/10),
            
         
               —
            
            
               potvrdiť rozhodnutie druhého odvolacieho senátu ÚHVT z 28. januára 2010, oznámené 15. februára 2010 (vec R 1514/2008-2),
            
         
               —
            
            
               rozhodnúť, že Seven SpA znáša svoje vlastné trovy konania a je povinná nahradiť trovy konania Seven For All Mankind, ktoré jej vznikli v tomto konaní a v konaní pred ÚHVT.
            
         
      Odvolacie dôvody a hlavné tvrdenia
   
   Odvolateľka tvrdí, že napadnutý rozsudok treba zrušiť z týchto dôvodov:
   
               —
            
            
               po prvé sa Všeobecný súd pri posudzovaní rozlišovacej spôsobilosti slova SEVEN dopustil procesného pochybenia, ktoré malo vplyv na postavenie odvolateľky,
            
         
               —
            
            
               po druhé Všeobecný súd nesplnil požiadavky stanovené predchádzajúcou judikatúrou pri posúdení pojmu podobnosť medzi ochrannými známkami stanovenému v článku 8 ods. 1 písm. b) nariadenia Rady (ES) č. 207/2009 a nezohľadnil všetky skutočnosti relevantné v prejednávanej veci.